Tilkynningar um aukaverkanir lyfja voru færri í nóvember síðastliðnum en í október og munar töluvert miklu . Sá munur skýrist m.a. af því að í október skiluðu sér niðurstöður úr markvissu samstarfi Landspítalans og Lyfjastofnunar til að fylgja sérstaklega eftir aukaverkanatilkynningum vegna nýs líftæknihliðstæðulyfs . Tilkynningar frá lyfjafræðingum voru því óvenju margar í þeim mánuði samanborið við flesta aðra mánuði ársins . Á hinn bóginn má benda á að tilkynningar um alvarlegar aukaverkanir eru hlutfallslega fleiri í nóvember en aðra mánuði , en sérstaklega mikilvægt er að slíkar tilkynningar komist til skila . Það sem af er ári hefur 218 sinnum verið tilkynnt um aukaverkun lyfs , þar af eru 24 alvarleg tilvik .